[Nos Jo]hannes humilis archipresbyter Triforcii notum facimus universis presens scriptum visuris vel audituris quod dominus Galtierus de Coisya miles est homo ligius domus Miratorii, et tenet ad vitam suam a venerabili viro domno V. abbate Miratorii et conventu eiusdem loci quartam partem de ventis de Tremelay et quicquid habet ibidem ratione mercati, tali conditione quod predictus G. debet reddere annuatim in festo Purificationis beate Marie apud Miratorium viginti et quinque solidos Vienn[…] censuales, et post mortem sepe dicti G. militis dicta pars ventarum cum omnibus apartinenciis ad iam dictam domum Miratorii sine alicuius contradictione quiete et pacifice revertetur. Et in huius rei testimonium presenti scripto sigillum nostrum apposuimus. Datum Triforcii in crastina Purificationis beate Marie anno Domini Mo CCo XLo octavo.